ՀՀ կրթության եւ գիտության նախարար Արայիկ Հարությունյանն ընդունել է Հայաստանի Հանրապետությունում Ֆրանսիայի արտակարգ եւ լիազոր դեսպան Ջոնաթան Լաքոտին: Դեսպանը շնորհավորել է Արայիկ Հարությունյանին` ԿԳ նախարարի պաշտոնը ստանձնելու կապակցությամբ եւ հույս հայտնել, որ նրա պաշտոնավորումը կնպաստի կրթության եւ գիտության ոլորտում արդեն ձեւավորված արդյունավետ կապերի ամրապնդմանն ու զարգացմանը: Դեսպանը նաեւ բարձր է գնահատել հայ երիտասարդության ակտիվ մասնակցությունը համաժողովրդական շարժմանը, որը վկայում է քաղաքացիական կրթության եւ ժողովրդավարական արժեքների բարձր նշաձողի մասին: